Familie Ryneke – Mauritius - Le Pointe de Cannonier - Postcard Moments Travel
Familie Ryneke – Mauritius – Le Pointe de Cannonier
Dit was fantasties!!! Ek sal dit verseker aanbeveel! Ek dink die enigste negatiewe ding is die geld wat ons betaal het vir die Baby Petite Club. Hulle kan glad nie Afrikaans praat nie m.a.w. hulle kon nie my 2 jarige klein seuntjie verstaan nie en hy kon hulle ook nie verstaan nie – en hy wil verstaan word!
Die gevolgtrekking was dus dat hy presies 3 minute by hulle gekuier het toe gaan soek hy sy Ma en Pa! Dit was die einde van Baby Petite Club! Ek dink nie ek sal dit aanbeveel vir Afrikaanse kinders onder die ouderdom van 4 jaar nie.
Die res van die vakansie was heerlike, sorgvrye dae op n lieflike strand met n beautiful plat blou see waar jy swem tot jou tone rimpels kry. Die watersport was fantasties! Ons het geparaseil en met die sub-scooter onder die see rondgejaag, met die kano's geroei, seiljag gery en natuurlik Jacobus se gunsteling was die tube agter die boot!
Die swembad en atmosfeer rondom die swembad was ongelooflik, selfs daar het ek gesukkel om Jacobus uit die water te kry. Die mense is ongelooflik – nie net by Club Med nie maar ook in Grand Baie en in Port Louis. Ek is mal oor die atmosfeer in Mauritius oral oor is n vriendelike positiewe atmosfeer en die strate is skoon en netjies.
Ek en Pierre het natuurlik die Thai-masering ding sommer 2 keer gedoen – dit was wow!
Laaste maar definitief nie die minste nie was ons kamer! Ons het by ons deur uitgestap en 20 tree oor die grasperk, voor ons kamer, gestap tot op die strand. Dit was baie spesiaal.
Ek kan jou verseker ons sal weer teruggaan en van al die eilande waar ek al was is Mauritius die ene wat jy nie mag mis nie!